The First Step: Treasure Effect

The First Step: Treasure Effect (digayakan dalam semua huruf besar) ialah album studio pertama bagi kumpulan muzik dari Korea Selatan, Treasure. Album ini dilancarkan oleh syarikat rakaman YG Entertainment dengan tarikh prapesanan diumumkan pada 29 Disember 2020 dan pelancaran rasminya pula  pada 11 Januari 2021. Versi digital album ini terdiri daripada 10 buah runut manakala versi cakera padat mengandungi 12 buah runut, dengan lagu "My Treasure" sebagai runut utama. Album fizikalnya didatangkan dengan tiga edisi mengikut warna iaitu biru, hijau dan jingga.

Album The First Step: Treasure Effect adalah siri keempat dan terakhir bagi siri The First Step, setelah peluncuran album-album single Treasure yang sebelumnya iaitu The First Step: Chapter One, The First Step: Chapter Two dan The First Step: Chapter Three, di mana kesemuanya dilancarkan pada tahun 2020.

Latar belakang 
Pada 28 Disember 2020, syarikat rakaman YG Entertainment (YGE) memuat naik poster acah melalui bolg rasmi mereka yang mengesahkan judul dan tarikh pelancaran album. Pada 31 Disember, kumpulan muzik Treasure melepaskan poster tajuk untuk album mereka, mendedahkan single utama "My Treasure". YGE kemudiannya mendedahkan senarai runut untuk album baharu tersebut pada 4 Januari 2021. Bermula dari 5 Januari, suatu siri poster dengan ayat-ayat daripada seni kata lagu "My Treasure" disiarkan setiap hari. Video muzik acah untuk lagu tersebut dilancarkan pada 9 Januari, manakala video muzik rasmi diluncurkan pada 11 Januari, serentak dengan pelancaran rasmi album.

Pada 31 Mac 2021, versi bahasa Jepun untuk album tersebut dilancarkan. Runut "Beautiful" dipilih sebagai lagu utama dan kesemua lagu asal yang lain dirakamkan semula dalam bahasa Jepun.

Komposisi

Runut utama 
YG Entertainment (YGE) menerangkan bahawa seni kata runut utama album, "My Treasure" mengandungi “maksud di mana semua orang adalah kesayangan yang unik, yang memberikan pesanan harapan untuk 'bangkit pada waktu-waktu sukar. Mentari akan terbit dan menyinar lagi esok'” dan menambah, “melalui lagu My Treasure, kami berharap para peminat yang telah menyokong Treasure dan orang di luar sana yang sedang menderita akan disenangkan hatinya”. YGE seterusnya menyifatkan "My Treasure" sebagai “lagu pop yang berseri dan menarik” yang akan “menceriakan pendengar dan membuatkan mereka berasa lebih baik dalam masa sukar ini”. 

Semasa sidang akhbar dalam talian yang diadakan untuk pelancaran album The First Step: Treasure Effect, kumpulan Treasure menerangkan lagu "My Treasure" sebagai “sebuah lagu yang membawa pesanan kita ialah makhluk yang berharga. Melodi piano di permulaan dan bunyi bras menghasilkan harmoni, menjadikan suasana itu ceria”.

Lagu-lagu lain 
Ditulis dan digubah oleh Lee Chan-hyuk daripada kumpulan duo AKMU, lagu "Slow Motion" membawa gambaran “maju dengan tenang sambil menggabungkan bes dan piano, menyatakan tema 'mari kita melalui dunia yang perit ini bersama-sama sambil berpegangan tangan, perlahan tetapi mantap'”. "Tetap Bersamaku" (tajuk asal: ) adalah sebuah lagu dengan bisikan yang menyatakan kamu seharusnya bersama denganku, dan "Jingga" (tajuk asal: ) pula sebuah lagu dengan “keadaan retro yang kedengaran biasa lagi segar”.

Promosi 
The First Step: Treasure Effect dilancarkan di seluruh dunia pada 11 Januari 2021 melalui YGE bersama-sama dengan video muzik runut utamanya "My Treasure". Bersempena dengan kemunculan kembali itu, Treasure mengadakan sidang akhbar dalam talian 2 jam sebelum pelancaran untuk berbicara mengenai album tersebut.

Single 
Video muzik rasmi runut utama "My Treasure" telah dimuat naik di saluran YouTube dan Naver TV serentak dengan peluncuran single dan album. Treasure memulakan promosi mereka dengan persembahan langsung televisyen di pelbagai program muzik Korea Selatan seperti M Countdown, Show! Music Core dan Inkigayo.

Senarai runut

Versi bahasa Korea

Versi bahasa Jepun

Catatan
 Tidak termasuk dalam edisi standard CD.
 Merupakan lagu tema bagi rancangan anime Black Clover musim keempat.
Kesemua runut digayakan dengan huruf besar.

Carta

Carta mingguan

Carta bulanan

Carta hujung tahun

Rujukan

Pautan luar 
 
 

Album 2021
Album YG Entertainment
Album berbahasa Korea
Album berbahasa Jepun